ky en ky ru ru mn bg ru ky mn ky be mhr bg hbs_cyr ky cv gom ru en en ru ru ru en ru ru el en ru ru ru en en ru ru ru tt ky ru ru mn bg ru ky mn ky be mhr bg hbs_cyr ky cv gom ru ky mn ky de ky ky mhr ky ky ky ky ky ky ky ky ky ky ky ky ky ky ky ky es es en es en en en fr ky ky fr ky ky ky ky ru en en en en ky ky ru ky ky ky de ky de ky ru tt ky ce mn ky ru bg mn ky be ky en en en
Үч кыздын атасы аялынан алимент доолады | Чагылган.kg
Добро пожаловать! Войдите в свою учётную запись
Forgot your password? Get help
Пароль будет выслан Вам по электронной почте.
Негизги Тагдыр Үч кыздын атасы аялынан алимент доолады
Үч кыздын атасы аялынан алимент доолады
Базар-Коргон районунун 34 жаштагы тургуну, үч кыздын атасы Айбек Акматов жубайынан кыздарына алимент өндүрүү үчүн сотко кайрылды.
Акматов акыркы эки жылдан бери алган жары менен жараша албаган соң, куру намысты жыйыштырып, кыздары үчүн сотко кайрылууга агасыз болгонун айтууда. Учурда жубайлар ортодогу кыздарын бөлүшүү үчүн экинчи сотко даярданып жатышат.
Айбек Акматов ушул жылдын башында жубайы менен мыйзамдуу түрдө ажырашкан. Ал учурда багып жаткан үч кызына алимент өндүрүү максатында жубайынын үстүнөн сотко кайрылды.
Ал бул аракетин эки жылдан бери колуктусунун артынан ээрчип, жарашуудан майнап чыкпаганы менен түшүндүрдү.
​— Үч кызымды багууга кудуретим жетет. Ушунча жыл мени артынан ээрчитип, алдап жүргөнү ачуумду келтирди. Үй-бүлөнүн башчысы катары, кыздарымдын тагдырын ойлоп артынан бир нече жолу бардым, жалынып-жалбардым. Кыздарын көрүүгө үйгө чакырдым. Жаңы жыл күнү келген жок, ортончу кызымдын туулган күнүндө күтүп жатсак, «макул» деп коюп Казанга учуп кетиптир. Бул жагдай бизди аябай ыза кылды. Акыры менин да сабырым түгөндү. Алдаганы үчүн эркек башым менен сотко алимент сурап кайрылдым. Менде андан башка арга жок калды.
Жубайлар 2007-жылы баш кошуп, үч кыздуу болгон. Үй-бүлөдөгү келишпестик 2016-жылы аялы чет өлкөдө иштеп келген соң башталган. Акыркы эки жылдан бери алар чогуу жашабайт.
​- Чоң кызым артынан барып үйгө чакырса келбей койду. Акыркы жолукканыбызда мени башкага үйлөнүп алууга үндөдү. Мен ага дароо эле макул болбодум. Анткени ортодогу үч кызыбызды ойлодум. Ал кайра-кайра ошол сөзүн кайталай берди. Бир нече жолу тилкат да жазды. Бир жолу аны ээрчитип нотариуска бардык. Себеби, «үйлөнүп ал, сени менен жашагым келбейт» деген тилкатын мыйзамдаштыруу керек болчу. Нотариуста кызматкер жубайыма кайрылып, үй-бүлөнү сактап калууга чакырды эле, уккусу келбеди. Ошентип 2018-жылдын январь айында Базар-Коргон райондук сотуна ажырашуу тууралуу кайрылдым. Сот жубайымды бир нече жолу отурумга чакырды. Бирок ал келген жок. Ошентип биз сот аркылуу мыйзамдуу ажыраштык, андан соң алимент үчүн дагы сотко бердим. Кыздарымдын өзүм менен калышын каалайм. Анткени ал чет жакка кетсе карай албайт. Бирок кыздары менен келип, көрүшүп турганына макулмун.
Базар-Коргон райондук соту Айчүрөк Бакированы үч кызы үчүн ай сайын Айбек Акматовго алимент үчүн 4300 сомдон берүүгө милдеттендирген.
«Күйөөм ажырашууну каалап жүргөн»
Соттун чечими күчүнө киргенден тартып, эми кыздары талашка түштү. Өткөн жумада Айчүрөк талашып жатып ортончу кызын өзү менен чогуу алып кеткен. Ажырашуунун себебин келин жолдошунун кайдыгерлиги менен байланыштырды. Бирок бул багытта “Азаттыкка” кеңири сүйлөп берүүнү каалаган жок.
— Ден соолугума байланыштуу дарыланыш үчүн көп убакыт кетип калды. Ошол учурда Айбек абалымды сурап койгон жок. Анын биринчи эле максаты мени менен ажырашуу болчу. Ошол учурда жанында колдоочуң болбосо кыйын экен. Максатына жетип, сот аркылуу ажырашып, башкага үйлөндү.
Бул жубайлардыкы сыяктуу окуялар ал жашаган Карача айылында ондоп саналат. Айыл тургуну жана жарандык активист Савринса Сыргатаева миграциянын кесепети жаш жубайлайды араздаштырып жатат деген ойдо.
— Чет жактагы турмушту көрүп келген кыз-келиндер айылда калгысы келбейт экен. Буга бир мисал — Айбектин мурдагы келинчеги. Сыртка иштегени кетип, ошол бойдон келбей койду. Буга окшоп, балдарын өзү жалгыз багып жаткан эркектер биздин айылда бир топ. Мындайча айтканда «күкүк энелер» көбөйдү. Албетте, бул көрүнүшкө айылдагы турмуштун оордугу, миграциянын кесепетитаасирин тийгизип жатат. Бирок орто жолдо балдардын тирүүлөй жетим калышы ойлондурат.
Ушул жылдын 29-майында Айчүрөк Бакирова кыздарын өзүнө алуу максатында Базар-Коргон райондук сотуна кайрылды.
Райондук социалдык жактан коргоо башкармалыгынын адистери кыздардын жашоо-шартын жеринде текшерип, сотко көрсөтмө даярдап жатышат. Башкармалыктын бөлүм башчысы Таиркан Дубанакулова акыркы чечимди сот кабыл аларын билдирди:
— Кимдин балдарды кароого шарты жана мүмкүнчүлүгү болсо, ошолор карайт. Сотто судья буларды да эске алат. Азыр биз керектүү документтерди даярдап жатабыз. Ошол эле учурда энеси акыркы алты айда балдарын карабаса, аны энелик укуктан ажыратуу маселесине сот көңүл бурат. Бардык жагдайлар эске алынат.
Акыркы эки жылдан бери Айбек Акматов он, алты жана төрт жаштагы кыздарын апасы менен чогуу карап жатат. Райондук социалдык өнүгүү башкармалыгынын маалыматында былтыркы жылы алар 15ке чукул араздашкан үй-бүлөлөрдүн балдарын сотто бөлүштүрүү жараянына катышкан. Алардын басымдуулары чет жактарда иштеп келген соң ажырашууга барганы айтылат. Учурда район боюнча мигранттардын 3 миңден ашык балдары туугандарынын колунда тарбияланып келет.
СонкуАтамбаев: Элпек достору Жээнбековду опуртал жолго түртүп жатышат
КийинкиЖээнбеков Кытайга Кыргызстанда электромобил чыгарган завод курууну сунуштады
Белгилүү сүрөтчү Үсөн Сарыбаев дүйнө салды (Акыркы маек)
Күйөөмдүн ойношунан кантип кутулам?
9 күн комада жатып үч күндө араң табылган… Таалай Бектурганов тууралуу 7 факты
ПИКИР КАЛТЫРЫНЫЗ Отменить ответ
Please enter your comment!
Please enter your name here
You have entered an incorrect email address!
Please enter your email address here
Мени бул компьютерде эстеп калыныз
«Chagylgan.kg» сайты — Кыргызстандагы автордук сайттардын бири болуп эсептелет. Бул сайттын эмгек жамааты — адамга кереги жок, сапатсыз, болоор, болбос маалыматтарды жайнатып,  эптеп эле сайт ичин толтурууну максат кылбайт.  Окурмандарга ар кыл багыттагы окумдуу, курч, ар тараптуу, маанилүү, пайдалуу гана макалаларды күн сайын жайгаштырып турат.
Жээнбеков Кытайга Кыргызстанда электромобил чыгарган завод курууну сунуштады
Москвада кырсыкка кабылган Анарбек уулу Чыңгыздын жактоочу билдирет (ВИДЕО)
Тили бурулуп, унутта калып баратса да кыргыз экенин белгилеген Моңголиядагы кыргыздар...
© Powered by 2B4EVER — Бардык укутар коргологон
Edit with Live CSS
Write CSS OR LESS and hit save. CTRL + SPACE for auto-complete.